ওসি আরো জানান, শহরের পুবোহিত পাড়া রেলওয়ে কলোনি এলাকায় ময়মনসিংহের শীর্ষ মাদক ব্যাবসায়ী আলালসহ এলাকায় কতিপয় মাদক ব্যবসায়ী মাদকের চালান ভাগাভাগি করছিল। গোপনে খবর পেয়ে রাত পৌনে ২টায় সেখানে অভিযান চালায় গোয়েন্দা (ডিবি) পুলিশ। মাদক ব্যবসায়ীরা পুলিশের উপস্থিতি বুঝতে পেরে গুলি চালায়। পুলিশও আত্নরক্ষার্থে পাল্টা গুলি ছোড়ে।এ সময় রাজন গুলিবিদ্ধ হলেও অন্যরা পালিয়ে যায়। পরে গুলিবিদ্ধ রাজনকে ময়মনসিংহ মেডিকেল কলেজ হাসপাতালে নেওয়া হলে কর্তব্যরত চিকিৎসক তাকে মৃত ঘোষণা করেন।